एक और जहां गीतकार गुलज़ार को कथित तौर पर सुरक्षा कारणों के चलते अपनी 





पाकिस्तान यात्रा को अधूरा छोड़कर लौटना पड़ा, वहीं कई पाकिस्तानी कलाकार और खिलाड़ियों को भी





 भारत से जाना पड़ा.लेकिन बॉलीवुड की फिल्मों में काम करने वाले पाकिस्तानी कलाकार अली ज़फ़र कि माने तो इन हालातों में भी उनके पास काम की बिल्कुल कमी नहीं है.अली कहते हैं "मुझे नहीं पता कि जो काम मेरे पास नहीं है वो इस कारण से नहीं है कि मैं पाकिस्तान से हूं. लेकिन इसके बावजूद जो फिल्में मेरे पास हैं उससे मैं बहुत मुतमईन हूं और शुक्रगुज़ार हूं कि मैं उन लोगों के प्रोजेक्ट का हिस्सा हूं."क्या दोनों देशों के बीच की परेशानियां अली को डराती हैं? इस पर अली का जवाब था "डर के क्या करूंगा, काम तो करना ही है. डर का कोई फायदा तो आज तक हुआ नहीं है. मैं एक आशावादी आदमी हूं और ज़िंदगी में हर चीज़ को उम्मीद के साथ ही देखता हूं. अगर कभी कुछ होगा तो देखी जाएगी."इस बीच अली ने उन ख़बरों को भी नकारा जिसमें कहा गया था कि असुरक्षा के कारण उन्होंने किसी फिल्म की शूटिंग भारत की जगह लंदन में करने की बात कही थी.अली ज़फ़र की आने वाली फिल्म चश्मे बद्दूर है जिसके निर्देशन डेविड धवन है. ये फिल्म 1981 में बनी 





चश्मे बद्दूर का रिमेक है जिसमें फारुख़ शेख़ द्वारा निभाया गया सिद्धार्थ का किरदार अली जफर निभाएंगे.तो क्या अली ने फारुख़ शेख़ से इस रोल के बारे में किसी तरह की राय मांगी? अली ने कहा, "नहीं फारुख़ साब से मेरा मिलना ही नहीं हुआ. लेकिन हां मैं पिछले दिनों लाहौर में नसीरूद्दीन शाह से मिला था और उन्होंने मुझे बताया था कि फारुख़ साब को ऑरिजनल चश्मेबद्दूर बहुत पसंद है और वो देखना चाहेंगे कि नई फिल्म कैसी बन पड़ी."फिल्म के प्रस्तुतिकरण पर अली कहते हैं कि डेविड धवन ने फिल्म को आज के ज़माने के हिसाब से तैयार किया है. वो 80 की फिल्म थी वो वक्त अलग था, अब सब 2013 में खड़े हैं,प्यार को इज़हार करने का तरीका बदल गया है और इसलिए फिल्म का अंदाज़ भी बदला है.डेविड धवन द्वारा निर्देशित इस फिल्म में अली के साथ ऋषि कपूर, सिद्धार्थ और दिव्येंदू शर्मा भी अहम रोल में है. फिल्म पाँच अप्रैल को रिलीज़ होगी.